เกณฑ์เงินได้/อัตราภาษีเงินได้ แก้ไขใหม่
เงินได้ฯ แต่ละประเภทมีลักษณะแตกต่างกัน หากยื่นแบบเสียภาษีเงินได้บุคคลธรรมดาโดยระบุประเภทเงินได้ฯ ไม่ถูกต้อง
14 เม.ย. 2560

โดย...สมชาย ชูเกตุ "เงินได้ฯ แต่ละประเภทมีลักษณะแตกต่างกัน หากยื่นแบบเสียภาษีเงินได้บุคคลธรรมดาโดยระบุประเภทเงินได้ฯ ไม่ถูกต้อง การหักค่าใช้จ่ายในการคิดคำนวณภาษีเงินได้บุคคลธรรมดาอาจผิดพลาดได้ เพราะเงินได้ฯ บางประเภทกฎหมายให้หักค่าใช้จ่าย (หักเหมา/หักจริง) บางประเภทกฎหมายไม่ให้หักค่าใช้จ่าย"ประมวลรัษฎากรได้แบ่งประเภทเงินได้พึงประเมินออกเป็น 8 ประเภท ตามมาตรา 40 (1)-(8) แห่งประมวลรัษฎากร เงินได้ฯ แต่ละประเภทมีลักษณะแตกต่างกัน หากยื่นแบบเสียภาษีเงินได้บุคคลธรรมดาโดยระบุประเภทเงินได้ฯ ไม่ถูกต้อง การหักค่าใช้จ่ายในการคิดคำนวณภาษีเงินได้บุคคลธรรมดาอาจผิดพลาดได้ เพราะเงินได้ฯ บางประเภทกฎหมายให้หักค่าใช้จ่าย (หักเหมา/หักจริง) บางประเภทกฎหมายไม่ให้หักค่าใช้จ่าย อาจส่งผลต้องชำระภาษีเพิ่มเติม เสียเงินเพิ่ม จำนวนเงินภาษีขอคืนที่ควรจะได้คืน นอกจากนั้นผู้จ่ายเงินได้ฯ อาจหักภาษีเงินได้ ณ ที่จ่ายไม่ถูกต้อง เพราะอัตราภาษีหัก ณ ที่จ่ายแต่ละประเภทเงินได้ฯ แตกต่างกันเมื่อเดือน ม.ค. 2560 ได้มีพระราชบัญญัติแก้ไขเพิ่มเติมประมวลรัษฎากร (ฉบับที่ 44) พ.ศ. 2560 เกี่ยวกับเกณฑ์เงินได้พึงประเมิน การหักค่าใช้จ่าย การหักค่าลดหย่อนและอัตราภาษี สำหรับภาษีเงินได้บุคคลธรรมดา ที่จะต้องยื่นแบบเสียภาษีตั้งแต่ปีภาษี 2560 เป็นต้นไปเกณฑ์เงินได้พึงประเมินที่ผู้มีเงินได้พึงประเมินต้องยื่นแบบแสดงรายการภาษี ไม่ว่าจะมีภาษีชำระหรือไม่ก็ตาม มีการแก้ไขกำหนดจำนวนเงินได้พึงประเมินตามมาตรา 56 แห่งประมวลรัษฎากร ดังนี้- ไม่มีสามีหรือภริยาและมีเงินได้พึงประเมินในปีภาษีที่ล่วงมาแล้วเกิน 60,000 บาท (เดิม 30,000 บาท)- ไม่มีสามีหรือภริยาและมีเงินได้พึงประเมินในปีภาษีที่ล่วงมาแล้วเฉพาะตามมาตรา 40 (1) แห่งประมวลรัษฎากร ประเภทเดียวเกิน 120,000 บาท (เดิม 50,000 บาท)- มีสามีหรือภริยาและมีเงินได้พึงประเมินในปีภาษีที่ล่วงมาแล้วเกิน 120,000 บาท (เดิม 60,000 บาท)- มีสามีหรือภริยาและมีเงินได้พึงประเมินในปีภาษีที่ล่วงมาแล้วเฉพาะตามมาตรา 40 (1) แห่งประมวลรัษฎากร ประเภทเดียวเกิน 220,000 บาท (เดิม 100,000 บาท)


อัตราภาษีเงินได้บุคคลธรรมดา- เงินได้สุทธิไม่เกิน 300,000 บาท ร้อยละ 5- เงินได้สุทธิส่วนที่เกิน 300,000 บาท แต่ไม่เกิน 500,000 บาท ร้อยละ 10- เงินได้สุทธิส่วนที่เกิน 500,000 บาท แต่ไม่เกิน 750,000 บาท ร้อยละ 15- เงินได้สุทธิส่วนที่เกิน 750,000 บาท แต่ไม่เกิน 1,000,000 บาท ร้อยละ 20- เงินได้สุทธิส่วนที่เกิน 1,000,000 บาท แต่ไม่เกิน 2,000,000 บาท ร้อยละ 25- เงินได้สุทธิส่วนที่เกิน 2,000,000 บาท แต่ไม่เกิน 5,000,000 บาท ร้อยละ 30อัตราภาษีดังกล่าวข้างต้น นอกจากใช้คำนวณภาษีในการยื่นแบบ ภ.ง.ด.90 ภ.ง.ด.91 และ ภ.ง.ด.94 แล้ว ผู้จ่ายเงินได้ต้องใช้คำนวณภาษี หัก ณ ที่จ่ายในการจ่ายเงินได้ประเภทเงินเดือนค่าจ้างหรือจ่ายเงินได้บางกรณีที่กฎหมายกำหนดให้หักตามบัญชีอัตราภาษีเงินได้บุคคลธรรมดา รวมถึงนำไปใช้กับผู้ขายอสังหาริมทรัพย์ที่ต้องเสียภาษีเงินได้บุคคลธรรมดาขณะทำนิติกรรมที่กรมที่ดินเกณฑ์เงินได้พึงประเมินที่ผู้มีเงินได้ฯ ต้องยื่นแบบแสดงรายการภาษีเงินได้บุคคลธรรมดาและอัตราภาษีเงินได้บุคคลธรรมดาที่ได้ปรับปรุงแก้ไขใหม่ บังคับใช้ปีภาษี 2560 เป็นต้นไป สวัสดีครับ